ܒܟܪܘܙܘܬܗ ܕܝܢ܆ ܐܘܕܝ ܩܕܝܫܘܬܗ ܕܡܪܢ ܦܛܪܝܪܟܐ ܠܐܠܗܐ ܥܠ ܛܝܒܘ̈ܬܗ ܣܓܝ̈ܐܬܐ܆ ܕܝܠܢܐܝܬ ܥܠ ܕܐܣܪܚ ܩܕܝܫܘܬܗ ܘܚܣܝ̈ܐ ܡܥܠܝ̈ܐ ܠ11 ܟܗܢ̈ܐ ܚܕ̈ܬܐ܆ ܘܗܕܐ ܡܬܬܣܪܚܢܘܬܐ ܡܟܬܒܙܒܢܝܬܐ. ܡܠܠ ܩܕܝܫܘܬܗ ܥܠ ܦܨܝܚܘܬܗ ܕܡܥܒܪ ܙܒܢܐ ܛܒܐ ܥܡ ܡܗܝ̈ܡܢܐ ܕܓܘܐܬܝܡܐܠܐ ܟܕ ܪܓܫ ܒܗܝܡܢܘܬܗܘܢ ܘܚܘܒܗܘܢ ܠܥܕܬܐ ܕܐܢܛܝܘܟܝܐ. ܬܘܒ ܡܠܠ ܥܠ ܦܘܠܚܢܐ ܕܪܘܚܐ ܩܕܝܫܐ ܒܚܝ̈ܐ ܕܟܗ̈ܢܐ ܚܕ̈ܬܐ ܕܗܘ ܡܠܒܒ ܠܗܘܢ ܕܢܦܩܘܢ ܘܢܟܪܙܘܢ ܘܢܩܕܫܘܢ ܢܦܫܗܘܢ ܘܥܡܐ ܕܐܬܗܝܡܢ ܠܗܘܢ. ܬܘܒ ܦܫܩ ܐܘܢܓܠܝܘܢ ܩܕܝܫܐ ܕܒܗ ܡܪܢ ܝܫܘܥ ܡܫܝܚܐ ܠܬܠܡܝ̈ܕܘܗ̱ܝ ܩܪܐ ܘܦܫܩ ܠܗܘܢ ܓܢ̈ܝܙܬܐ ܕܪܘܚܐ. ܬܘܒ ܕܝܢ ܟܗ̈ܢܐ ܕܝܘܡܢܐ܆ ܐܘܣܦ ܩܕܝܫܘܬܗ ܘܐܡܪ܆ ܐܝܬܝܗܘܢ ܐܝܙ̈ܓܕܐ ܕܡܫܝܚܐ ܕܠܗ ܡܡܬܠܝܢ ܘܝܘܩܢܐ ܕܥܕܬܐ ܩܕܡܝܬܐ ܡܚܘܝܢ.